Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4454

(2) Az árak 59. cikkben említett összehangolása irányában tett első intézkedések előtt a Görögországban alkalmazandó árakat a szóban forgó ágazat piacának közös szervezésére meghatározott szabályokkal összhangban kell rögzíteni olyan szinten, amely lehetővé teszi az adott ágazat termelőinek, hogy olyan piaci árakat érjenek el, amelyek egyenértékűek a korábbi nemzeti rendszer keretében elért – minden egyes termék esetében egy reprezentatív időszakra meghatározandó – árakkal. Ha azonban egyes termékek vonatkozásában nem állnak rendelkezésre görög piaci áradatok, akkor a Görögországban alkalmazandó árat a jelenlegi Közösségen belül a hasonló termékek vagy hasonló termékcsoportok, vagy az ezekkel piaci versenyben álló más termékek esetében megszerezhető árak alapján kell kiszámítani.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes